અમદાવાદ: ‘સ્વચ્છ ભારત’ના પ્રણેતા વડા પ્રધાન નરેન્દ્ર મોદી પોતાના તા.૧૭ સપ્ટેમ્બરના જન્મ દિવસ નિમિત્તે ગુજરાત આવી રહ્યા હોઇ મ્યુનિ. કોર્પોરેશન દ્વારા વડા પ્રધાનના ‘સ્વચ્છ ભારત’નું સપનું સાકાર કરવા હાથ ધરાયેલી સફાઇ ઝુંબેશમાં હાલમાં શહેરના સૌથી વધુુ ગંદા એવા વેજલપુર, જોધપુર, સરખેજ અને મકતમપુરા વોર્ડનો સમાવેશ કરાયો નથી. આને કારણે ચણભણાટ વધતાં તંત્રે એવી ચોખવટ કરવાની ફરજ પડી છે કે આ માટે વોર્ડના રસ્તાની સફાઇમાં પણ શાસક પક્ષના મહાનુભાવો જોડાશે.